**YHDESSÄ ITÄ-SAVOSSA OSTOPALVELUKILPAILUTUS**

***Yhdessä Itä-Savossa***-hanke julistaa kilpailutettavaksi seuraavan ostopalvelun

|  |  |
| --- | --- |
| **Nimetty kilpailutuspaketti** | ***Yhdessä tekemistä*** *-ostopalvelupaketti* |
| **Tarjouksen yksilöity kohde** | ***Yhdessä Itä-Savossa****-hankkeen* ***Yhdessä tekemistä*** *-ostopalveluissa toteutetaan ostopalveluina toimintaa, harrastusmahdollisuuksia ja yksittäisiä aktiviteetteja, joissa tarjotaan Enonkosken, Rantasalmen, Savonlinnan ja Sulkavan kuntien alueella Yhdessä Itä-Savossa-hankkeen kohderyhmien (erityisesti perussairauksiensa, sosiaalis-taloudellisen tilanteensa tai poikkeavan työsuhdetilanteensa vuoksi erityisiin riskiryhmiin kuuluville henkilöille) osallistumisen sekä hyvinvoinnin ja terveyden edistämiseen tähtäävää:*  *1. kulttuuri- ja harrastustoimintaa*  *2. luontolähtöistä toimintaa*  *3. muuta ohjattua toimintaa tai aktiviteetteja*  ***Yhdessä tekemistä*** *-aktiviteetit voivat olla yksittäisiä tapahtumia ja tilaisuuksia, pidempiaikaista toimintaa tai toiminta- ja harrastekokeiluja. Toiminnot voidaan koronatilanteen mukaan toteuttaa joko ”face to face” -toimintana tai streemattuina/taltioituina toimintaohjauksina.*  *Lisäksi Yhdessä tekemistä -kilpailutuksessa etsitään erityisesti yksittäisiä aktiviteetteja Savonlinnan ensimmäiseen taiteiden yöhön 4. 9. 2020 sekä Savonlinnan syystulien Yhdessä toimien -päivään 5. 9. 2020.*  *Tämän tarjouspyynnön mukaiset tapahtumat ja toiminnot on tarkoitus toteuttaa ajalla 1.9.–15.10. 2020.* |
| **Ostopalvelutoiminnan kohderyhmä/kohderyhmät** | *Yhdessä Itä-Savossa-hankkeen kaikki kohderyhmät, jotka ovat:*  *Lapset, nuoret ja heidän perheensä*  *Koronavirusepidemian vuoksi työsuhdestatuksen muutoksesta tai sen uhasta kärsivät henkilöt (erityisesti lomautus, työttömyys tai muu vastaava muutos)*  *Työtehtävässään ”etulinjan toimintaan” osallistuvat vapaaehtoiset ja työntekijät*  *Koronavirusepidemian erityiset riskiryhmät (perussairautensa, ikänsä tms. syyn vuoksi)*  *Tarjous voi olla kohdennettu myös johonkin/osaan edellä esitellyistä Yhdessä Itä-Savossa-hankkeen kohderyhmistä.* |
| **Ostopalvelutoiminnan maantieteellinen toteutusalue** | *Joko kaikkien hankkeen toimialueen kuntien (Enonkoski, Rantasalmi, Savonlinna ja Sulkava) tai yksittäisen em. kunnan alueella.* |
| **Hinnoittelu** | *Hinnat ilmoitetaan verottomana ostopalvelupaketin kokonaishintana, joka tulee kuitenkin tarjouksessa eritellä tärkeimpiin kulueriin.*  *Ostopalvelutoiminta pitää hinnoitella niin, että hinta sisältää varsinaisen ostopalvelupaketissa tarjotun palvelun toteutuksen lisäksi myös ko. palvelun tiedotus- ja markkinointikulut.* |
| **Laskutus ja maksuehdot** | *Laskutus tapahtuu tilaajan käytännön mukaisesti.*  *Maksuehto on laskun saapumisesta lukien 14 päivää netto* |
| **Tarjoajan kelpoisuus** | *Tarjoajan tulee olla yhdistys, järjestö, osuuskunta, yritys, ammatinharjoittaja tai julkisyhteisö.*  *Mikäli tarjouksen mukainen toiminta on suunniteltu toteutettavaksi useamman toimijan toteuttajakonsortion kautta, toimii yksi näistä hankkeen hakijana ja sopimusosapuolena* |
| **Tarjous tulee olla voimassa** | *31. 10. 2020 saakka* |
| **Tarjouksen sisältö** | *Tarjous tulee tehdä tätä varten laaditulla Yhdessä Itä-Savossa-hankkeen* [*tarjouslomakkeella*](https://yhdessaitasavossa.yhdistysavain.fi/tarjouskilpailut/) *tätä tarjouspyyntöä vastaavassa muodossa sisältäen vähintään tässä tarjouspyynnössä ja tarjouslomakkeessa vaaditut tiedot.* |
| **Ostopalvelutarjouksen**  **jättöosoite** | *Sähköisesti* [*tämän linkin*](https://www.yhdessaitasavossa.fi/tarjouskilpailut) *kautta.* |
| **Ostopalvelutarjouksen**  **viimeinen jättöpäivä** | *31. 8. 2020 klo 16.00* |
| **Hankinnassa käytettävä valintaperuste** | *Kokonaistaloudellinen edullisuus*  *Tarjouksista valitaan toteutukseen kokonaistaloudellisesti edullisin tarjous/edullisimmat tarjoukset, jota määritellessään* *Yhdessä Itä-Savossa-hanke ottaa (Laki julkisista hankinnoista ja käyttöoikeussopimuksista 1397/2016 93§:n mukaisesti) huomioon erityisesti tarjouksen, joka on hinta-laatusuhteeltaan paras painottaen erityisesti lain ko. pykälän mukaisesti tarjotun toiminnan laadullisia, yhteiskunnallisia ja sosiaalisia näkökohtia sekä innovatiivisia ominaisuuksia.*  *Valinnassaan Yhdessä Itä-Savossa-hanke ottaa huomioon myös hankintasopimuksen toteutukseen osoitetun henkilöstön pätevyyden ja kokemuksen sekä henkilöstön organisoinnin sekä useamman toimijan yhteistyön toiminnan toteutuksessa.*  *Yhdessä Itä-Savossa-hanke painottaa tarjouksia arvioidessaan ja hankintapäätöksiä tehdessään tarjouksen euromäärää 40% ja sisällöllisiä asioita 60%.* |
| **Kansallinen hankintailmoitus** | *Ei* |
| **Tarjousmenettely** | *Avoin menettely* |
| **Sopimusehdot** | *Mikäli tarjous kohdentuu kohderyhmän, maantieteellisen rajauksen tai toteutettavaksi esitetyn toiminnan osalta kovin rajattuun osaan kyseisen palvelupaketin kokonaisuutta, varaa Yhdessä Itä-Savossa-hanke itselleen mahdollisuuden neuvotella samankaltaisten hanke-ehdotusten kesken parhaan mahdollisen yhteisen toteutuskokonaisuuden.*  *Valitun tarjoajan kanssa tehdään kirjallinen sopimus ja hankintasopimus syntyy vasta, kun sopimus on allekirjoitettu. Tarjouspyyntöä ja tarjousta käytetään sopimuksen teon pohjana.*  *Osapuolilla on oikeus purkaa sopimus kokonaan tai osittain, jos toinen osapuoli olennaisesti rikkoo sopimusvelvoitteitaan eikä kohtuullisessa ajassa korjaa laiminlyöntiään kirjallisesta huomautuksesta huolimatta.*  *Kumpikaan osapuoli ei saa siirtää tehtyä sopimusta kolmannelle osapuolelle ilman toisen osapuolen kirjallista suostumusta.*  *Mikäli tarjouspyynnössä, tarjouksessa ja ostopalvelusopimuksessa on keskenään ristiriitaisia tietoja, asiakirjojen noudattamisjärjestys on seuraava: ostopalvelusopimus, tarjouspyyntö ja tarjous.*  *Osapuolet sitoutuvat siihen, että sopimuskauden aikana tapahtuvista toiminnan oleellisista muutoksista (esimerkiksi olennaisten organisaatio- ym. muutosten vuoksi) ilmoitetaan viipymättä toiselle sopijapuolelle.* |
| **Ostopalvelupäätöksen julkaiseminen** | *Hyväksytyistä ostopalvelusopimuksista otetaan yhteyttä tarjoajaan 2. 9. 2020 klo 16.00 mennessä.*  *Hyväksytyt ostopalvelupaketit julkaistaan välittömästi toteutussopimuksen solmimisen jälkeen Yhdessä Itä-Savossa-hankkeen* [*kotisivulla*](https://yhdessaitasavossa.yhdistysavain.fi/tarjouskilpailut/) *ja Savonlinnan Seudun Kolomonen ry:n* [*hankesivulla*](https://www.kolomonen.fi/yhdessa-ita-savossa-hanke/)*.* |
| **Lisätietoja** | *Yhdessä Itä-Savossa-hankkeen ostopalvelusopimusten hakemisesta ja toteutuksesta: Savonlinnan Seudun Kolomonen ry, projektiassistentti Maarit Kosonen, puhelin 044 713 1095, sähköposti* [*maarit.kosonen@kolomonen.fi*](mailto:maarit.kosonen@kolomonen.fi) *tai projektipäällikkö Kimmo Käärmelahti, puhelin 044 741 9820, sähköposti* [*kimmo.kaarmelahti@kolomonen.fi*](mailto:kimmo.kaarmelahti@kolomonen.fi) |